หนุนกฎหมายความมั่นคงฮ่องกง หวังหยุดก่อการร้าย
นายจอห์น ลี รมว.ฝ่ายความมั่นคงเขตบริหารพิเศษเกาะฮ่องกง ออกแถลงการณ์เมื่อ 25 พ.ค. ระบุเตือนภัยก่อการร้ายบนเกาะฮ่องกงก่อตัวขึ้นเรื่อยๆ ภายใต้เงาทะมึนแห่งความรุนแรง จำเป็นอย่างยิ่งที่ฮ่องกงต้องมีกฎหมายความมั่นคงฉบับใหม่เพื่อหยุดยั้งสกัดกั้นความรุนแรงและหยุดยั้งความพยายามแบ่งแยก ทั้งเพื่อรักษาเอกภาพ เสถียรภาพและสร้างความมั่งคั่งระยะยาวแก่ฮ่องกง นอกจากนั้น นายจอห์น ลี ยังอ้างหลายกรณีของความรุนแรงเกี่ยวข้องกับระเบิดและการใช้อาวุธปืนตลอดช่วงเวลาที่เกิดการประท้วงและความรุนแรงในฮ่องกงเมื่อช่วงปีที่แล้วส่วนนายคริส ถัง หัวหน้าตำรวจฮ่องกงก็เห็นด้วยที่จะให้มีกฎหมายใหม่ด้านความมั่นคงเพื่อลดความเสี่ยงและลดสถานการณ์ความรุนแรงที่อาจเกิดขึ้นในอนาคตก่อนหน้านี้ เมื่อวันอาทิตย์ 24 พ.ค. ตำรวจปราบจลาจลฮ่องกงยิงแก๊สน้ำตาเข้าใส่กลุ่มผู้ประท้วงต่อต้านแผนปรับบังคับใช้กฎหมายด้านความมั่นคงฉบับใหม่ของรัฐบาลจีนที่มีต่อฮ่องกง โดยกลุ่มผู้เคลื่อนไหวต่อต้านกฎหมายฉบับใหม่นับพันคนชุมนุมกันบริเวณคอสเวย์ เบย์ และย่านหวั่น จ๋าย โดยแต่ละคนสวมใส่หน้ากากอนามัยป้องกันการติดเชื้อโคโรนาไวรัส โควิด-19 แต่ก็ละเลยมาตรการเว้นระยะห่างระหว่างบุคคลในช่วงชุมนุม พร้อมตะโกนคำขวัญต่อต้านรัฐบาล โดยระบุกฎหมายใหม่ประชาชนจะมีความผิดคดีอาญาเพียงแค่วิพากษ์วิจารณ์รัฐบาลหรือแค่ใช้ข้อความต่อต้านรัฐบาล ทั้งจะเผชิญข้อกล่าวหากบฏและแบ่งแยกดินแดนได้ง่ายขึ้น ตำรวจปราบจลาจลฮ่องกงยกกำลังสลายการชุมนุม ทั้งใช้แก๊สน้ำตาและกระสุนน้ำยิงเข้าใส่กลุ่มผู้ประท้วงจนพากันแตกกระเจิง มีผู้ถูกจับกุมมากกว่า 180 คนความเคลื่อนไหวผลักดันกฎหมายความมั่นคงฮ่องกงฉบับใหม่ของรัฐบาลจีนมีขึ้นระหว่างการประชุมสมัชชาแห่งชาติจีนเมื่อ 22 พ.ค. ซึ่งจะมีการลงมติวันที่ 28 พ.ค.นี้ ก่อนส่งเรื่องต่อถึงสภานิติบัญญัติอนุมัติบังคับใช้ภายในสิ้นเดือน มิ.ย.ขณะเดียวกัน ท่าทีของรัฐบาลไต้หวันนำโดยประธานาธิบดีไช่ อิง-เหวิน ซึ่งเพิ่งสาบานตนรับตำแหน่งผู้นำไต้หวันอีกสมัย ระบุไต้หวันพร้อมช่วยเหลือฮ่องกงและยอมรับผู้ลี้ภัยจากฮ่องกง ทั้งเรียกร้องประชาคมโลกให้ช่วยปกป้องอิสรภาพและเสรีภาพชาวฮ่องกงด้วย ทั้งนี้ ช่วง 4 เดือนแรกของปีนี้ชาวฮ่องกงลี้ภัยเข้าไต้หวันเพิ่มจากช่วงเวลาเดียวกันของปีที่แล้วถึง 150 เปอร์เซ็นต์ หรือราว 2383 คน.
นายจอห์น ลี รมว.ฝ่ายความมั่นคงเขตบริหารพิเศษเกาะฮ่องกง ออกแถลงการณ์เมื่อ 25 พ.ค. ระบุเตือนภัยก่อการร้ายบนเกาะฮ่องกงก่อตัวขึ้นเรื่อยๆ ภายใต้เงาทะมึนแห่งความรุนแรง
ฮ่องกง,กฎหมายความมั่นคงฮ่องกง,กฎหมายความมั่นคงฮ่องกงฉบับใหม่,ประท้วง,ม็อบฮ่องกง,ตำรวจปราบจลาจล,ข่าววันนี้